Protokoll for styremøte i Rogaland fylkeslag av NBF 07.05.24

Tid: 070524 kl. 09:00 – 10:30

Sted. Messenger lydsamtale.

Til stede:

Thor Dagfinn (ledet møtet), Turid, Johnny, Elin, Janet og Einar (ref)

Forfall:

Tore og Solfrid.

# 057 / 24 Godkjenning av saksliste og innkalling

Vedtak: Godkjent.

# 058 / 24. Protokoll fra forrige styremøte (gamle styret) tas til etterretning.

Det er feil dato for møtet – det skal være 11.04.24.

Sak 047 / 24 er det et «tatt til orientering» som ikke passer inn.

Vedtak: Protokollen tas til etterretning med merknadene ovenfor.

# 059 / 24. Orientering fra gjensittende medlemmer om eventuelle saker som er uavsluttet.

Ingen saker.

# 060 / 24. Økonomi.

Kristina Sletten Andersen skriver i mail:

- Jeg har sjekket med økonomilederen i Blindeforbundet, Kristine Sagabraaten, om det var mulig å få ut en rapport for regnskapet i 1. kvartal 2024. Siden regnskapet ikke er ajour pga Heidis brå død, er det ikke noe å rapportere om foreløpig.

Det var få utgifter i januar, som riktignok er ferdigført, mens bilagene for februar og mars må signeres av styreleder (altså deg), skannes og legges inn digitalt. Dette er i prosess, noe Solfrid har blitt informert om at hun skal gjøre.

Av større utgifter vil jeg tro det kun er årsmøtet, tillitsvalgtprogrammet, samt beløpet som måtte betales knyttet til Nedeland-turen, som er de største utgiftene så langt i år.

Jeg vil tro regnskapet vil være ajour til styremøtet i juni, så jeg anbefaler at dere ser mer nøye på det da.

Beklager dette, men slik ble det med de midlertidige løsningene som har vært i noen måneder.

Mvh Kristina

Vedtak: Informasjonen tas til etterretning.

# 061 / 24 . Situasjonen på kontoret

- kort orientering - avklaring av forventninger

Vedtak: Saken utsettes til neste styremøte.

# 062 / 24. Arbeidsutvalg (AU) i styret

Et AU går igjennom postjournal og forbereder styremøtene sammen med daglig leder. Da kan avlaste resten av styret og gjøre at styremøtene blir mer effektive. Et AU må ikke bli en maktfaktor. Dette kan unngås ved å ha et klare kjøreregler og rom for å reflektere rundt maktproblematikk.

Vedtak. Styret er positiv til opprettelse av AU og tar saken opp på neste møte.

# 063 / 24. Møteplan for styret.

Vedtak: Styret godkjenner møteplan med datoer og klokkeslett.

# 064 / 24. Opprette arbeidsgruppe for aksjonsuka.

Aksjonsuka er 10. til 16. juni.

Vi gjennomfører aksjonsuka med en gruppe i sørfylket der Turid tar ansvar, og en gruppe i nordfylket der Elin tar ansvar. Lokallagene involveres. Det satses på et arrangement på hver side av fjorden. Helst ikke på samme dag.

# 065 / 24. Opprette prosjektgruppe for Tandemprosjektet.

Thor Dagfinn og Janet blir med i den eksisterende gruppa.

# 066 / 24. Opprette arbeidsgruppe for høstmøtet 2024.

- Mandat: Planlegge det praktiske vedrørende høstmøtet. Rapportere til styret.

Vedtak: Elin og Johnny sammen med Solfrid.

# 067 / 24. Opprette arbeidsgruppe for årsmøtet 2025.

- Mandat: Planlegge det praktiske vedrørende årsmøtet. Rapportere til styret.

Vedtak: Thor Dagfinn, Janet og Solfrid.

# 068 / 24. Epost-regler for styret

Vedtak: Styret vedtar reglene

# 069 / 24. TT-saken

Det er kommet nytt utkast til brev fra sentralt hold i NBF med utkast til et høringssvar fra Norges Blindeforbund på rapporten til Oslo Economics. Einar sender dette til resten av styret for gjennomlesing.

Vedtak: Tas til orientering.

# 070 / 24. Eventuelt

Skal vi ta i bruk Vipps?

Vedtak: Turid påtar seg å utrede saken sammen med Solfrid.

# 071 / 24. Godkjenne protokollen.

Vedtakene ble gjennomgått, men siden ikke alle formuleringene var helt på plass ennå, skal protokollen godkjennes ved innen 3 dager ved omsending.

Stavanger 7. mai 2024

Einar Fagerheim (ref)